CELEX: 31988R2609
Language: el
Date: 1988-08-22 00:00:00
Title: Κανονισμός (ΕΟΚ) αριθ. 2609/88 της Επιτροπής της 22ας Αυγούστου 1988 για παρέκκλιση, για την περίοδο εμπορίας 1987/88, από τον κανονισμό (ΕΟΚ) αριθ. 441/88 όσον αφορά την ημερομηνία παράδοσης του οίνου

Avis juridique important

|

31988R2609

Κανονισμός (ΕΟΚ) αριθ. 2609/88 της Επιτροπής της 22ας Αυγούστου 1988 για παρέκκλιση, για την περίοδο εμπορίας 1987/88, από τον κανονισμό (ΕΟΚ) αριθ. 441/88 όσον αφορά την ημερομηνία παράδοσης του οίνου  

Επίσημη Εφημερίδα αριθ. L 233 της 23/08/1988 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2609/88 ΤΗΣ ΕΠΙΤΡΟΠΗΣ  της 22ας Αυγούστου 1988  για παρέκκλιση, για την περίοδο εμπορίας 1987/88, από τον κανονισμό (ΕΟΚ) αριθ. 441/88 όσον αφορά την ημερομηνία παράδοσης του οίνου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2253/88 (2), και ιδίως το άρθρο 39 παράγραφος 9,  Εκτιμώντας:  ότι ο κανονισμός (ΕΟΚ) αριθ. 441/88 της Επιτροπής της 17ης Φεβρουαρίου 1988 για τις λεπτομέρειες εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 1596/88 (4), προβλέπει στο άρθρο 12 παράγραφος 4 ότι ο οίνος πρέπει να παραδοθεί σε οινοπνευματοποιείο το αργότερο στις 31 Ιουλίου της τρέχουσας περιόδου εμπορίας ή σε παρασκευαστή αλκοολωμένου οίνου το αργότερο στις 15 Ιουλίου·  ότι, σε ορισμένες περιοχές της Κοινότητας, λόγω δυσχερειών στον τομέα των μεταφορών υπάρχει κίνδυνος να μην τηρηθούν αυτές οι ημερονηνίες· ότι, προκειμένου να πραγματοποιηθεί επιτυχώς η υποχρεωτική απόσταξη, πρέπει να παραταθούν οι ημερομηνίες αυτές κατά 15 ημέρες για την περίοδο εμπορίας 1987/88·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1987/88 οι ημερομηνίες που αναφέρονται στο άρθρο 12 παράγραφος 4 του κανονισμού (ΕΟΚ) αριθ. 441/88 παρατείνονται κατά 15 ημέρες.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 198 της 26. 7. 1988, σ. 35.  (3) ΕΕ αριθ. L 45 της 18. 2. 1988, σ. 15.  (4) ΕΕ αριθ. L 142 της 9. 6. 1988, σ. 17.